### 5.      Beslutning om det videre arbejde med tema "Grønt Danmarkskort" og "Økologiske forbindelser" i Kommuneplan 2017

**Åbent**

Sagsnr.: 326-2017-17973       J.nr.: 01.02.03           Dokumentnr.:
326-2017-131797

**Sagstype**

Beslutning.

**Resume og sagens baggrund**

Som en del arbejdet med Kommuneplan 2017 er der udarbejdet
et forslag til nye udpegninger inden for kommuneplantemaet Grønt Danmarkskort
og Økologiske forbindelser, som er en del af hovedtemaet Naturbeskyttelse. Det
er et statsligt krav, at der skal udpeges områder til at indgå i et Grønt
[adresse]. Samtidig er der i Kommuneplan 2013 beskrevet et behov for at
revidere den eksisterende udpegning til Økologiske forbindelser. Sagen lægger
op til en beslutning om, hvordan de nye udpegninger skal indgå i
kommuneplanforslaget.

Kommunalbestyrelsen blev på møde den 25. januar 2017
orienteret om temaer i kommuneplanrevisionen.

**Indstillinger**

Chefen for Plan, Byg og Miljø indstiller, at:

1. Det fremlagte
Forslag a) til revision af tema Grønt Danmarkskort lægger til grund for det
videre arbejde med Kommuneplan 2017.

2. det fremlagte
Forslag a) til revision af tema Økologiske forbindelser lægger til grund for
det videre arbejde med Kommuneplan 2017.

3. administrationen
kan ændre mindre, ikke-væsentlig dele af udpegningerne og teksten, hvis dette
vurderes nødvendigt for forståelsen og indholdet.

**Behandling**

Teknik- og Miljøudvalget.

**Sagsfremstilling**

Kommuneplanrevision 2017 behandler en række udvalgte temaer,
der dels følger op på mål i Udviklingsstrategien, dels har afsæt i den gældende
Kommuneplan 2013 og statslige interesser/krav. Temaerne behandler både by- og
landområder - herunder erhvervsudbygning, landsbyer, skovrejsning og Grønt
[adresse]. Der er fokus på såvel mulige potentialer og sammenhænge som på
konkret planlægning.

*Grønt Danmarkskort og Økologiske forbindelser*

Grønt Danmarkskort blev i 2015 indskrevet i planloven som et
tema, der skal indgå i kommuneplanen. Det er således en statslig interesse, at
der udpeges eksisterende og potentielle naturområder til at indgå i Grønt
[adresse]. Ligeledes skal der være retningslinjer for udpegningen og for
prioriteringen af kommunalbestyrelsens naturindsats inden for Grønt Danmarkskort.

Grønt Danmarkskort viser, hvor Kalundborg Kommune har sin
særligt værdifulde natur. Udpegningen omfatter bl.a. [adresse],
[adresse], kystskrænterne på [adresse] og Asnæs samt skovene sammesteds og øst
for [adresse] Denne natur er et aktiv for kommunen, både for lokale og
besøgende, og er medvirkende til, at Kalundborg Kommune er et godt sted at bo
og leve.

Derudover indeholder Grønt Danmarkskort andre natur- og
skovområder, som har potentiale til at blive særligt værdifuld natur.

De økologiske forbindelser, et eksisterende [adresse],
spiller i høj grad sammen med Grønt Danmarkskort, da de medvirker til at styrke
dyr og planters spredning og levevilkår.

I forbindelse med Kommuneplan 2017 er temaerne
gennemarbejdet, og der er udpeget nye arealer som enten eksisterende og
potentielle økologiske forbindelser.

*Krav
til og metoden for udpegningen til Grønt Danmarkskort*

*Ved udpegningen af eksisterende og potentielle naturområder,
som skal indgå i Grønt Danmarkskort, skal kommunerne anvende Digitale Naturkort
- Biodiversitetskortet, som viser, hvor der er eller vurderes at være natur med
særlig høj biologisk mangfoldighed.*

*I udpegningen skal indgå eksisterende Natura 2000-områder på
land. Ved udpegning af øvrige eksisterende og potentielle naturområder, skal
anvendes følgende kriterier i prioriteret rækkefølge:*

*1)* *Eksisterende værdifulde
naturområder uden for Natura 2000-områderne.*

*2)* *Nye naturområder,
som kan udvide eller skabe sammenhæng mellem eksisterende værdifulde
naturområder, herunder i tilknytning til og mellem Natura 2000-områder.*

*3)* *Naturområder, som
samtidig bidrager til andre formål, herunder klimatilpasning og klimaforebyggelse,
et bedre vandmiljø eller rekreation.*

*Kriterierne er bestemt i planloven.*

*Bilag 1 viser en liste over natur, der er udpeget til at
indgå i Grønt Danmarkskort ud fra de ovenstående kriterier.*

*Krav til og metoden for udpegningen til Økologiske
forbindelser*

I samspil med Grønt Danmarkskort er der udpeget nye
økologiske forbindelser. Dette for at skabe mulighed for bedre forbindelser
mellem den værdifulde og potentielle natur i Grønt Danmarkskort.

Ligeledes er det i den gældende kommuneplan beskrevet, at
der i den næste planperiode skal udpeges økologiske forbindelser, der forbinder
overdrev og skove. Hidtil har der nemlig ikke været udpeget økologiske
forbindelser i Kalundborg Kommune for de tørre naturtyper og for skove, og
dermed de dyr og planter, som er tilknyttet disse naturtyper.

Udpegningen af økologiske forbindelser er sket ved at lægge
en "buffer" til eksisterende natur: Bufferen svarer til den afstand,
som dyr og planter med rimelighed kan sprede sig ud i landskabet mellem
naturområderne. Ved metoden skabes der tykkere eller tyndere forbindelser
mellem naturområderne, og dermed vises det, hvor en naturindsats bedst kan
skabe eller styrke forbindelserne og dermed styrke kommunens dyre- og planteliv.

*Betydning af udpegningerne for borgeren/lodsejeren*

Kommunens udpegninger af naturområder til Grønt Danmarkskort
indebærer ikke i sig selv, at der stilles nye krav til landbruget om
naturbeskyttelse. Der lægges vægt på, at udpegningen til Grønt Danmarkskort
heller ikke på sigt kan påføre lodejeren begrænsning i forhold til udnyttelse
af mulighederne for landbrugsejendomme, fx til udvidelse af husdyrbrug eller ny
bebyggelse[[1]](#_ftn1).

Udpegningen til Økologiske forbindelser indebærer ligesom
Grønt Danmarkskort ikke i sig selv, at der stilles nye krav til landbruget om
naturbeskyttelse.

Udpegningerne skal realiseres gennem frivillighed,
frivillige aftaler, administrationen af naturbeskyttelsesloven og anden
lovgivning. Realiseringen vil desuden ske ved at kommunen virker for
kommuneplanens mål og retningslinjer.

*Kommuneplanens mål og retningslinjer for Grønt
[adresse] og Økologiske forbindelser*

Kommuneplan 2017's mål for Naturbeskyttelse forslås at
forblive uændret.

Retningslinjerne for Økologiske forbindelser forslås at
forblive uændret.

Der skal udarbejdes nye retningslinjer for Grønt
[adresse] og for prioritering af kommunalbestyrelsens naturindsats inden for
Grønt Danmarkskort.

Bilag 2 viser forslag til hvordan det overordnede [adresse]
Naturbeskyttelse kan se ud efter revideringen. Bilaget viser bl.a. forslag til
kommuneplanens uændrede mål for Naturbeskyttelse, forslag til uændrede
retningslinjer for Økologiske forbindelser og forslag til nye retningslinjer
vedr. Grønt Danmarkskort.

Bilag 3 viser arbejdet og udpegninger til hhv. Grønt
[adresse] og Økologiske forbindelser.

Bilag 4 indeholder link til kommunens digitale kortside,
hvor udpegningerne kan ses tydeligt ved at zoome ind.

*Forskellige forslag til udpegningerne Grønt Danmarkskort
og Økologiske forbindelser*

Forslag a)

Grønt Danmarkskort og Økologiske forbindelser indeholder de
arealer, som hhv. er oplistet på Bilag 1 og vist på kort, jf. Bilag 4. Dette
forslag vurderes at omfatte den særligt værdifulde i Kalundborg Kommune samt
potentiel natur, som enten i sig selv kan blive særlig værdifuld natur, eller
som kan forbinde/udvide/sikre sammenhængen i den eksisterende natur.
Udpegningen omfatter følgende naturtyper:

1. våd natur
(vandløb, søer, moser, enge)

2. tør natur og
kystnatur (overdrev, heder, kystskrænter og strandoverdrev)

3. skov

Administrationen indstiller, at dette forslag lægger til
grund for det videre arbejde med Kommuneplan 2017. Dette skyldes, at man ved
denne udpegning har særligt potentiale for at få skabt natur, der hænger sammen
i en helhed.

Forslag b)

Økologiske forbindelser ændres til kun at omfatte følgende
naturtyper:

1. våd natur
(vandløb, søer, moser, enge)

2. tør natur og
kystnatur (overdrev, heder, kystskrænter og strandoverdrev)

Grønt Danmarkskort er uændret.

Dette forslag sikrer, at den eksisterende udpegning til
økologiske forbindelser opdateres, så de bedre afspejler de reelle natur- og
landskabsforhold. Imens udskydes kortlægningen af skovforbindelser til en
senere kommuneplanrevision.

Forslag c)

Der udpeges flere områder til Grønt Danmarkskort, som
samtidig bidrager til andre formål, herunder klimatilpasning og
klimaforebyggelse, et bedre vandmiljø eller rekreation.

I dette forslag kunne man fx udpege de særligt sårbare
nitratfølsomme indvindingsområder for grundvand. Disse ligger ved [adresse], Store
Fuglede og Kirke Helsinge. Af forslag til retningslinjer for Grønt Danmarkskort
fremgår det, at naturindsatser og naturprojekter skalf**orsøges
prioriteret og gennemført i områder, der er beliggende indenfor Grønt
[adresse].**

Ved dette forslag kan man måske give lodsejeren inspiration
til at indgå i naturprojekter med kommunen, som giver mere natur og
grundvandsbeskyttelse.

*Andet*

Udarbejdelsen af kortlag til Grønt Danmarkskort er en opgave
der følger af planloven. Administrationen arbejder langsigtet med at udarbejde
en Naturstrategi (jf. Kommuneplan 2013 og partnerskabsaftalen), hvis første
delopgave kan siges at være Naturplan 2017. Der er netop frigivet 500.000 kr.
til Naturplan 2017, som indebærer, at naturindholdet og naturkvaliteten af
kommunens egne naturarealer bliver registeret, i alt 254 arealer fordelt på ca.
200 matrikler. En sådan registrering er et vigtigt grundlag for at kunne
kvalificere hvilke arealer, der skal indgå som særligt værdifulde naturområder
i Grønt Danmarkskort. Den konkrete registrering kommer dog for sent til at
kunne indgå i den igangværende kommuneplanrevision.

**Økonomiske konsekvenser**

Ingen.

**Bilag**

|  |  |
| --- | --- |
| Bilag 1 - Liste over natur som indgår i Grønt Danmarkskort | 326-2017-133492 |
| Bilag 2 - Forslag til udsnit af kommuneplanforslag 2017 | 326-2017-133981 |
| Bilag 3 - Grønt Danmarkskort og Økologiske forbindelser | 326-2017-143673 |
| Bilag 4 - Link til kortside | 326-2017-143702 |

---

[[1]](#_ftnref1)
Bemærkninger til [adresse] (planloven)